pythainlp/thai-wiki-dataset-v4 huggingface dataset:
จอร์ดีนน์ เกรซ

แพทริเซีย ฟอเรสต์ เกรแชม (ชื่อเกิด Parker เกิดวันที่ 5 มีนาคม 1996) เป็นนักมวยปล้ำอาชีพ นักเพาะกาย และนักยกน้ำหนักชาวอเมริกัน ซึ่งเป็นที่รู้จักในชื่อสังเวียนของเธอ จอร์ดีนน์ เกรซ เธอเซ็นสัญญากับ Total Nonstop Action Wrestling (TNA) ซึ่งเป็นแชมป์โลก TNA Knockouts 3 สมัย
ใน TNA นั้นเธอเป็นแชมป์โลก TNA Knockouts 3 สมัย, แชมป์ TNA Digital Media 1 สมัย และแชมป์แท็กทีม TNA Knockouts เมื่อได้เป็นแชมป์ดิจิทัลมีเดียครั้งแรก เกรซได้รับการยอมรับจาก TNA ว่าเป็นแชมป์น็อกเอาท์ Triple Crown คนแรก
เธอยังเป็นที่รู้จักจากการปรากฏตัวใน Beyond Wrestling, Progress Wrestling, Pro-Wrestling: EVE, Shine Wrestling และ WWE (ในศึก Royal Rumble ปี 2024) ในฐานะนักยกน้ำหนัก เธอทำงานกับ World Natural Powerlifting Federation (WNPF) รัฐจอร์เจีย และเป็นเจ้าของสถิติแห่งชาติในการสควอทที่ 320 ปอนด์ (150 กก.) แท่นกดที่ 210 ปอนด์ (95 กก.) และเดดลิฟต์ที่ 355 ปอนด์ (161 กก.)) ในรุ่นน้ำหนัก 165 ปอนด์
แจ็ก เพร์รี

แจ็ก เพร์รี (เกิด 16 มิถุนายน 1997) หรือที่รู้จักกันในชื่อสังเวียนและฉายา จังเกิลบอย และเดอะสเคปโกต หรือ แพะรับบาป เป็นนักมวยปล้ำอาชีพชาวอเมริกัน ปัจจุบันเซ็นสัญญากับ All Elite Wrestling (AEW) ซึ่งเขาเป็นสมาชิกคนหนึ่งของ The Elite อดีตแชมป์ FTW 1 สมัยและแชมป์โลกแท็กทีม AEW 1 สมัย (ร่วมกับ Luchasaurus ในนาม Jurassic Express) นอกจากนี้เขายังปรากฏตัวให้กับ New Japan Pro-Wrestling (NJPW) ซึ่งเขาเป็นสมาชิกของ Bullet Club และกลุ่มย่อย House of Torture
คัตสึอูระ

คัตสึอูระ  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โมโมะ โคโงะ

ชิเอรุ วากานะ (; โรมาจิ: "Wakana Shieru") หรือเป็นที่รู้จักในชื่อบนสังเวียนของเธอ โมโมะ โคโงะ (向後 桃, Kōgo Momo) เป็นนักมวยปล้ำอาชีพชาวญี่ปุ่น ปัจจุบันเธอทำงานให้กับ "World Wonder Ring Stardom" ซึ่งเธอเป็นหนึ่งในสมาชิกของ "Stars" เธอยังเป็นอดีตนางแบบและนักแสดง "Kohgo" โดยเป็นที่รู้จักจากการแสดง "P's Party" และการแสดง "Actwres girl'Z"
จอดำมรณะ

หน้าจอดำมรณะ  คือหน้าจอที่ปรากฏบนระบบคอมพิวเตอร์หลายระบบเมื่อเกิดข้อผิดพลาดร้ายแรงที่ไม่สามารถกู้คืนได้ โดยชื่อเรียกนี้มาจากพื้นหลังสีดำที่แสดงขึ้นเมื่อเกิดข้อผิดพลาดของฮาร์ดแวร์หรือซอฟต์แวร์
บางเวอร์ชันของระบบปฏิบัติการ ไมโครซอฟท์ วินโดวส์ (และในบางกรณี แมคโอเอส) ก็จะแสดงหน้าจอดำมรณะเมื่อเกิดข้อผิดพลาดร้ายแรงเช่นกัน ซึ่งสาเหตุของข้อผิดพลาดเหล่านี้มักเกิดจากหลายปัจจัย
สมัยแห่งความยุ่งยาก

สมัยแห่งความยุ่งยาก หรือ สมูตา  เป็นช่วงวิกฤตการณ์ทางการเมืองในรัสเซียซึ่งเริ่มขึ้นเมื่อซาร์ฟิโอดอร์ที่ 1 แห่งรัสเซีย ซาร์องค์สุดท้ายของราชวงศ์รูรีกูสวรรคตในปี ค.ศ. 1598 และสิ้นสุดลงเมื่อซาร์มีไฮล์ที่ 1 แห่งรัสเซีย ซาร์องค์แรกของราชวงศ์โรมานอฟขึ้นครองราชย์ในปี ค.ศ. 1613
สมัยแห่งความยุ่งยากเป็นช่วงวิกฤตการณ์ทางสังคมและสภาวะไร้กฎหมายอย่างลึกซึ้งที่เกิดขึ้นเมื่อซาร์ฟิโอดอร์ที่ 1 ผู้อ่อนแอและอาจมีความบกพร่องทางสติปัญญาสวรรคตโดยไม่มีรัชทายาท การสวรรคตของพระองค์เป็นการสิ้นสุดของราชวงศ์รูรีกู และนำไปสู่วิกฤตการณ์สืบราชบัลลังก์ที่มีผู้แย่งชิงอำนาจและดมีตรีเท็จ (ผู้แอบอ้าง) จำนวนมากอ้างสิทธิ์เหนือตำแหน่งซาร์ นอกจากนี้รัสเซียยังประสบกับทุพภิกขภัยครั้งร้ายแรงระหว่าง ค.ศ. 1601–1603 ซึ่งคร่าชีวิตประชากรเกือบหนึ่งในสามของประชากรทั้งหมด หลังจากนั้นไม่นาน มอสโกถูกเครือจักรภพโปแลนด์–ลิทัวเนียยึดครองในสงครามโปแลนด์–รัสเซีย (ค.ศ. 1605–1618) จนกระทั่งถูกขับไล่ในปี ค.ศ. 1612 สมัยแห่งความยุ่งยากเป็นช่วงเวลาที่ผันผวนและรุนแรงที่สุดช่วงหนึ่งในประวัติศาสตร์รัสเซีย ภายในเวลา 15 ปี ตำแหน่งซาร์เปลี่ยนมือหกครั้ง มีการแทรกแซงจากภายนอกและการก่อการกำเริบของชาวนาหลายครั้ง ประมาณการผู้เสียชีวิตในช่วงเวลานี้อยู่ที่ 1–1.2 ล้านคน ขณะที่จำนวนประชากรในบางพื้นที่ของรัสเซียลดลงมากกว่า 50 เปอร์เซ็นต์
สมัยแห่งความยุ่งยากสิ้นสุดลงเมื่อสภาเซมสกีเลือกมีไฮล์ โรมานอฟขึ้นครองราชย์เป็นซาร์มีไฮล์ที่ 1 แห่งราชวงศ์โรมานอฟ โดยราชวงศ์นี้ปกครองรัสเซียจนถึงการปฏิวัติเดือนกุมภาพันธ์ในปี ค.ศ. 1917
ตะยอ กีนบู้น

ตะยอ กีนบู้น หรือ ตะยอ กีนมู่น ([təjò kìɰ̃bʊ́ɰ̃] หรือ [təjò kìɰ̃mʊ́ɰ̃]) เป็นยาสระผมแบบดั้งเดิมที่ใช้ในประเทศพม่า ส่วนผสมหลักคือเปลือกของต้น "ตะยอ" และ "กีนบู้น" (ส้มป่อย) อาจเติมผลไม้ตระกูลมะนาวและมะกรูดลงในส่วนผสมด้วย การสระผมด้วย "ตะยอ กีนบู้น" เป็นประเพณีสำคัญในวัฒนธรรมพม่ามาตั้งแต่สมัยโบราณ กษัตริย์พม่าล้วนเคยสระพระเกศาด้วย "ตะยอ กีนบู้น" ในพระราชพิธีสระพระเกศา  โดยเชื่อว่าการใช้ยาสระผมนี้จะขจัดโชคร้ายและนำโชคดีมาให้ ในปัจจุบันชาวพม่าจำนวนมากยังคงถือธรรมเนียมการสระผมด้วย "ตะยอ กีนบู้น" ในวันปีใหม่พม่าเพื่อชำระล้างสิ่งสกปรกและโชคร้ายในอดีตไว้เบื้องหลัง
นอกเหนือจากการใช้ในพิธีกรรมแล้ว ชาวพม่ายังใช้ "ตะยอ กีนบู้น" อย่างแพร่หลาย ยาสระผมชนิดนี้มีวางจำหน่ายทั่วไปในตลาดกลางแจ้ง โดยทั่วไปจะบรรจุในถุงพลาสติก
ตำนาน.
ตามตำนาน พระเจ้าดุตะบอง  แห่งอาณาจักรศรีเกษตรมีอิทธิฤทธิ์เหนือธรรมชาติจากไฝที่อยู่โดดเด่นกลางหน้าผาก เป็นที่รู้จักในนามกษัตริย์สามตา พระเจ้าดุตะบองพิชิตเบะตะโน่และรับปานทวา  ผู้ปกครองดินแดนเข้ามาเป็นมเหสีของพระองค์ แม้ว่าจะปราชัย แต่ราชินีปานทวาก็สาบานว่าจะยึดอาณาจักรของพระองค์กลับคืนมา เมื่อทราบว่าไฝของพระเจ้าดุตะบองเป็นที่มาของอิทธิฤทธิ์ พระองค์จึงวางแผนที่จะลดอิทธิฤทธิ์ของไฝ โดยถวายผ้าเช็ดหน้าที่ทำจาก "ทะเมน" (ผ้าถุง) แด่กษัตริย์ เมื่อใช้ผ้าเช็ดหน้า พระเจ้าดุตะบองก็เสื่อมอิทธิฤทธิ์ ในไม่ช้าพระองค์ต้องเผชิญกับกบฏมากมายและต้องหลบหนีออกจากเมืองหลวง ขณะหลบหนีพระองค์พักอยู่ใต้ต้น "ตะยอ" ขนาดใหญ่ที่รายล้อมด้วยต้น "กีนบู้น" เมื่อฝนเริ่มตก เศียรของพระองค์ก็ชุ่มไปด้วยยาจากต้น "ตะยอ" และ "กีนบู้น" ซึ่งขจัดมลทินจากผ้าเช็ดหน้าของปานทวา และไฝอิทธิฤทธิ์ของพระองค์ก็ปรากฏขึ้นอีกครั้ง นับจากนั้นกษัตริย์พม่าที่สืบทอดต่อ ๆ มา ก็ใช้ส่วนผสม "ตะยอ กีนบู้น" สระพระเกศาตามพิธีกรรมเพื่อขับไล่ความชั่วร้ายออกไปและเพิ่มพลังให้กับพระองค์
แพนแอม เที่ยวบินที่ 73

แพนแอม เที่ยวบินที่ 73 เป็นเที่ยวบินโดยสารของสายการบินแพนอเมริกันเวิลด์แอร์เวส์ ที่ออกเดินทางจากเมืองมุมไบ ประเทศอินเดีย มุ่งหน้าสู่นครนิวยอร์ก สหรัฐอเมริกา โดยมีกำหนดแวะจอดที่เมืองการาจี ประเทศปากีสถาน และแฟรงค์เฟิร์ต ประเทศเยอรมนีตะวันตก
เมื่อวันที่ 5 กันยายน ค.ศ. 1986 ขณะที่เครื่องบินโบอิง 747-121 กำลังจอดอยู่ที่ท่าอากาศยานนานาชาติการาจี ประเทศปากีสถาน กลุ่มผู้ก่อการร้ายชาวปาเลสไตน์ 4 คน จากองค์กรอาบู นิดาล ได้บุกขึ้นเครื่องบินและจับตัวผู้โดยสารและลูกเรือเป็นตัวประกัน เครื่องบินลำนี้บรรทุกผู้โดยสาร 360 คน เดินทางจากเมืองมุมไบ ประเทศอินเดีย คณะลูกขุนใหญ่สรุปในเวลาต่อมาว่ากลุ่มติดอาวุธกำลังวางแผนที่จะใช้เครื่องบินโดยสารที่ถูกจี้ไปรับนักโทษชาวปาเลสไตน์ทั้งในไซปรัสและอิสราเอล
ผู้โดยสารกว่ายี่สิบคนเสียชีวิตระหว่างถูกจี้ รวมถึงผู้โดยสารจากอินเดีย สหรัฐอเมริกา ปากีสถาน และเม็กซิโก ผู้ก่อเหตุถูกจับกุมและถูกตัดสินประหารชีวิตในประเทศปากีสถาน อย่างไรก็ตาม โทษประหารชีวิตของผู้ก่อเหตุถูกเปลี่ยนเป็นจำคุกตลอดชีวิต นีรชา ภโนต หัวหน้าพนักงานต้อนรับบนเที่ยวบินนี้ ได้แสดงความกล้าหาญอย่างยิ่งในการปกป้องผู้โดยสารและลูกเรือ ทั้งนี้นีรชาเสียชีวิตจากการถูกยิง ทำให้ได้รับการยกย่องเชิดชูจากทั้งประเทศปากีสถานและอินเดีย ด้วยการมอบเหรียญกล้าหาญสูงสุดให้แก่เธอ
ป่าเย้งซา ล่อ

ป่าเย้งซา ล่อ (#เปลี่ยนทาง , ; เกิด 25 มีนาคม พ.ศ. 2544) ชื่อเล่น ป่า  หรือ เจนนี่  เป็นหญิงลาวผู้ดำรงตำแหน่งมิสยูนิเวิร์สลาว 2022 และเป็นตัวแทนของประเทศลาวเข้าร่วมการประกวดนางงามจักรวาล 2022 จัดขึ้นที่เมืองนิวออร์ลีนส์ สหรัฐ และเข้ารอบ 16 คนสุดท้าย
ประวัติ.
ป่าเย้งซาเป็นบุตรคนเล็กจากทั้งหมดหกคนในครอบครัวชาวม้ง แถบเทือกเขาสูงในแขวงเชียงขวาง ประเทศลาว ครอบครัวประกอบอาชีพเกษตรกรรม แม้จะมีฐานะค่อนข้างยากจน แต่บิดาคอยให้การสนับสนุนด้านการศึกษาแก่เธอมาโดยตลอด ป่าเย้งซามีความสนใจในวิชาภาษาอังกฤษ สามารถสื่อสารได้อย่างคล่องแคล่ว และเข้าศึกษาต่อที่วิทยาลัยลาว-อเมริกัน นอกจากนี้เธอยังเป็นนักกีฬาเทควันโด เข้าร่วมการแข่งขันรายการหนึ่ง และได้รับรางวัลเหรียญเงิน
ป่าเย้งซาทำงานเป็นครูสอนภาษาอังกฤษ ตั้งแต่ พ.ศ. 2561 ในเวลาต่อมาเธอริเริ่มก่อตั้งกลุ่ม "ผู้มีความหวัง แบ่งปันน้ำใจ"  เมื่อเดือนกรกฎาคม พ.ศ. 2563 และก่อตั้งกลุ่ม "เจ้าเฮ็ดได้"  ในเดือนตุลาคม พ.ศ. 2563 ซึ่งทั้งสองกลุ่มนี้เป็นกลุ่มจิตอาสาช่วยเหลือคนด้อยโอกาส กระทั่งเดือนมีนาคม พ.ศ. 2564 เธอได้ก่อตั้งเครือข่ายสตรีม้ง เพื่อช่วยเหลือหญิงชาติพันธุ์ม้ง รวมทั้งเป็นกระบอกเสียงให้หญิงชาวม้งมีความเชื่อมั่นในตัวเอง
การประกวด.
มิสยูนิเวิร์สลาว 2022.
ป่าเย้งซาชิมลางการประกวดความงามมาแล้วครั้งหนึ่ง เธอได้รับรางวัลชนะเลิศมิสม้ง ประจำปี 2020 มาก่อน จากนั้นเธอเข้าร่วมการประกวดมิสยูนิเวิร์สลาว 2022 ร่วมกับผู้แข่งขันอีก 19 คน โดยการแข่งขันจัดขึ้นเมื่อวันที่ 8 ตุลาคม พ.ศ. 2565 ที่โรงแรมแม่ของริเวอร์ไซด์ นครหลวงเวียงจันทน์ ป่าเย้งซาได้รับรางวัลชนะเลิศ พร้อมกับรางวัลพิเศษ คือรางวัลนางงามผิวสวย นางงามยิ้มสวยมั่นใจ และนางงามผู้มีกลิ่นหอม ถือเป็นชาวลาวเชื้อสายม้งคนแรกที่เข้าร่วมการประกวด และเป็นคนแรกที่ได้รับรางวัลชนะเลิศ
นางงามจักรวาล 2022.
ป่าเย้งซาเป็นตัวแทนของประเทศลาวสำหรับการประกวดนางงามจักรวาล 2022 ที่นิวออร์ลีนส์ สหรัฐ จัดขึ้นเมื่อวันที่ 14 มกราคม พ.ศ. 2566 ในการแข่งขันรอบสุดท้ายป่าเย้งซาได้รับคะแนนโหวตจากแฟนคลับจนเข้ารอบ 16 คนสุดท้าย ถือเป็นตัวแทนของประเทศลาวคนแรกที่ไปสู่รอบรองชนะเลิศของมิสยูนิเวิร์ส
ชิกิ

ชิกิ  เป็นนครในจังหวัดไซตามะ ประเทศญี่ปุ่น มีขนาดพื้นที่ทั้งหมด ณ วันที่ 1 มิถุนายน ค.ศ. 2024 มีจำนวนประชากร 75,086 คน และมีความหนาแน่นของประชากร 8,297 คนต่อตารางกิโลเมตร
ภูมิศาสตร์.
นครชิกิตั้งอยู่ในจังหวัดไซตามะทางตอนใต้บนฝั่งตะวันตกของแม่น้ำอารากาวะ และสามารถเดินทางไปมาสู่ใจกลางโตเกียวได้สะดวก มีแม่น้ำชิงงาชิและแม่น้ำยานาเซะไหลผ่านเมือง และแม่น้ำทั้งสองสายมาบรรจบกันในเมือง เมืองนี้สามารถแบ่งได้เป็น 3 ส่วน คือ ที่ราบลุ่มอารากาวะที่อยู่ระหว่างแม่น้ำอารากาวะและแม่น้ำชิงงาชิ, ที่ราบสูงมูซาชิโนะซึ่งเป็นพื้นที่รอบ ๆ สถานีรถไฟ, และที่ราบลุ่มแม่น้ำยานาเซะซึ่งเกิดจากแม่น้ำยานาเซะที่กัดเซาะที่ราบสูงมูซาชิโนะ ที่ราบลุ่มอารากาวะอยู่เหนือระดับน้ำทะเลประมาณ 5 เมตร และที่ราบสูงมูซาชิโนะอยู่เหนือระดับน้ำทะเล 10 ถึง 20 เมตร
ภูมิอากาศ.
ชิกิมีภูมิอากาศแบบอบอุ่นชื้นกึ่งเขตร้อน (เคิพเพิน "Cfa") มีลักษณะคือ ฤดูร้อนที่อบอุ่น และฤดูหนาวเย็นสบาย มีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีในชิกิอยู่ที่ 15.0 °C ปริมาณน้ำฝนเฉลี่ยทั้งปีอยู่ที่ 1,428 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.9 °C และต่ำสุดในเดือนมกราคมอยู่ที่ประมาณ 4.3 °C
สถิติประชากร.
ตามข้อมูลสำมะโนประชากรของญี่ปุ่น ประชากรของชิกิเพิ่มขึ้นอย่างมากในช่วง 70 ปีที่ผ่านมา
ประวัติศาสตร์.
ชิกิได้รับการพัฒนามาตั้งแต่สมัยเอโดะ โดยเป็นท่าเรือแม่น้ำที่เชื่อมระหว่างภูมิภาคคันโตตอนเหนือกับเอโดะ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงได้มีการจัดตั้งเมืองชิกิขึ้นภายในอำเภอนีกูระ จังหวัดไซตามะ อำเภอนีกูระถูกยุบเมื่อ ค.ศ. 1894 และกลายเป็นส่วนหนึ่งของอำเภอคิตาอาดาจิ จังหวัดไซตามะ เมืองชิกิรวมเข้ากับหมู่บ้านมูราโอกะที่อยู่ใกล้เคียงเมื่อวันที่ 3 พฤษภาคม ค.ศ. 1955 เพื่อจัดตั้งเป็นเมืองอาดาจิ ต่อมาเมืองอาดาจิได้รับการยกฐานะเป็นนครเมื่อวันที่ 26 ตุลาคม ค.ศ. 1970 และเปลี่ยนชื่อเป็นนครชิกิ
การเมืองการปกครอง.
นครชิกิมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลนครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 14 คน นครชิกิเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน ในแง่ของการเมืองระดับประเทศ นครชิกิเป็นส่วนหนึ่งของเขตเลือกตั้งจังหวัดไซตามะที่ 4 ในการเลือกตั้งสมาชิกสภาผู้แทนราษฎรซึ่งเป็นสภาล่างของรัฐสภาญี่ปุ่น
เศรษฐกิจ.
เศรษฐกิจของชิกิประกอบด้วยอุตสาหกรรมการผลิตเบาเป็นบางส่วน แต่โดยหลักแล้วที่นี่เป็นชุมชนที่อยู่อาศัยชานเมืองสำหรับผู้ที่ทำงานในโตเกียว โดยมีแรงงานกว่าร้อยละ 35 เดินทางไปมาระหว่างชิกิกับโตเกียวทุกวัน
การศึกษา.
นครชิกิมีโรงเรียนที่สังกัดเทศบาลนคร ได้แก่ โรงเรียนประถมศึกษา 8 แห่ง โรงเรียนมัธยมศึกษาตอนต้น 4 แห่ง และมีโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง นอกจากนี้ยังมีโรงเรียนมัธยมศึกษาตอนปลายเอกชนอีก 3 แห่ง
เมอร์เดอร์โดรนส์

เมอร์เดอร์ โดรนส์ (Murder Drones) เป็นเว็บซีรีส์สยองขวัญสุขนาฏกรรมมืดจากออสเตรเลีย สร้างโดย Liam Vickers และผลิตโดยกลิทช์ โปรดักชั่นส์
ออกอากาศตอนแรกในช่องยูทูป "GLITCH" เมื่อวันที่ 29 ตุลาคม ค.ศ. 2021 และได้มีแผนผลิตต่อเป็นซีซันแบบเต็มตัวอันมี 8 ตอน เริ่มในวันที่ 18 พฤศจิกายน ค.ศ. 2022 โดยในเดือนสิงหาคม 2024 ตอนแรกของซีรีส์นี้ก็ได้มียอดดูมากกว่า 50 ล้านครั้งแล้ว ซีรีส์นี้ได้รับการยกย่องจากผู้ชมในเรื่อง แอนิเมชัน การพากย์เสียง เสียงดนตรี แอ็กชัน การนิมิตโลก และการผสมผสานระหว่างองค์ประกอบสยองขวัญและตลก นอกจากนี้ซีรีส์นี้ยังได้รับการเสนอชื่อเข้าชิง Webby Award ในประเภทวิดีโอแอนิเมชั่นยอดเยี่ยมอีกด้วย ซีรีส์เรื่องนี้ได้จบลงในวันที่ 23 สิงหาคม ค.ศ. 2024 พร้อมกับการเปิดตัวของตอนที่ 8
เรื่องย่อ.
เรื่องราวของซีรีส์นี้เกิดขึ้นในปี ค.ศ. 3071 บนดาวเคราะห์นอกระบบ Copper-9 ซึ่งอภิมหาบรรษัทJCJenson เป็นเจ้าของ บนดาวนี้มีหุ่นยนต์อัตโนมัติที่เรียกว่าหุ่นแรงงาน โดยเดิมทีได้รับการออกแบบมาเพื่ออาศัยอยู่บนดาว รับใช้มนุษย์ และขุดหาทรัพยากรธรรมชาติของดาว ต่อมาก็เกิดอุบัติเหตุกับใจกลางระบบ ทำให้สิ่งมีชีวิตเกือบทั้งหมดบนดาวดวงนี้ รวมทั้งมนุษย์ด้วยต้องเสียชีวิต เป็นอันให้ดาวดวงนี้กลายเป็นพื้นที่รกร้างที่ถูกแช่แข็ง และเหลือเพียงหุ่นแรงงานเท่านั้น วันหนึ่ง หุ่นสังหารจอมก้าวร้าวสามตัวที่รู้จักกันในชื่อหุ่นถอดชิ้นส่วน หรือ "หุ่นฆาตกรรม" (เมอร์เดอร์ โดรนส์) ได้บุกโจมตี Copper-9 เพื่อกำจัดหุ่นแรงงานที่เหลืออยู่ ทำให้หุ่นเหล่านั้นต้องใช้ชีวิตด้วยความหวาดกลัวอย่างต่อเนื่องต่อ เหล่าหุ่นถอดชิ้นส่วน และซ่อนตัวอยู่หลังประตูหลายบานเพื่อพยายามปกป้องตนเอง
ตัวละครหลักของซีรีส์นี้คือ อูซี่ ดอร์แมน (Uzi Doorman) หุ่นแรงงานวัยรุ่นสาวจอมหัวร้อนที่คิดฝันจะหนีออกจาก Copper-9 โดยระหว่างการผจญภัยเธอก็ได้ผูกมิตรกับหุ่นฆาตกรรมสองตัว คือเอ็น หุ่นฆาตกรรมชายที่เป็นมิตรกับหุ่นแรงงาน และวี หุ่นฆาตกรรมสาวจอมซาดิสม์ที่ปกปิดอดีตระหว่างเธอกับเอ็น
การตอบรับ.
Lauren Rouse จาก "Gizmodo Australia" ชมเชยการออกแบบตัวละครและภาพลักษณ์
การลงประชามติแยกเอริเทรียเป็นเอกราช พ.ศ. 2536

การลงประชามติแยกเป็นเอกราชจัดขึ้นในประเทศเอริเทรีย ซึ่งขณะนั้นเป็นส่วนหนึ่งของเอธิโอเปีย ระหว่างวันที่ 23 ถึง 25 เมษายน พ.ศ. 2536 โดยมีผลการลงคะแนนเป็นเห็นชอบร้อยละ 99.83 โดยมีผู้ออกมาใช้สิทธิถึงร้อยละ 98.5 จากนั้นมีการประกาศเอกราชจากเอธิโอเปียในวันที่ 27 เมษายน
การบริหาร.
มีการสถาปนา ภารกิจสังเกตการณ์ของสหประชาชาติเพื่อยืนยันการลงประชามติในเอริเทรีย (UN Observer Mission to Verify the Referendum in Eritrea; UNOVER) ขึ้นตามมติสมัชชาใหญ่ที่ 47/114 ในวันที่ 16 ธันวาคม พ.ศ. 2535 และกินเวลาถึงวันที่ 25 เมษายน พ.ศ. 2536 เป้าหมายของภารกิจคือ ตรวจสอบความเป็นกลางของการลงประชามติ รายงานข้อเรียกร้องเกี่ยวกับความผิดปกติ และตรวจสอบการนับ การคำนวณ และการประกาศผล
การลงประชามติครั้งนี้เสร็จสิ้นภายใต้งบประมาณ และถือว่าเสรีและยุติธรรม
มอคูแคนดี

มอคูแคนดี  เป็นหมู่บ้านในตำบลแอนแซเลโจนูบี อำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน จากสำมะโน ค.ศ. 2006 หมู่บ้านนี้มีประชากร 593 คนใน 125 ครัวเรือน
ตำบลแอนแซเลโจนูบี

แอนแซเลโจนูบี  เป็นตำบลในอำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน โดยมีหมู่บ้านกูโลนจีเป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 19,482 คนใน 4,197 ครัวเรือน ต่อมามีประชากรเพิ่มขึ้น 20,605 คนใน 4,993 ครัวเรือนตามสำมะโน ค.ศ. 2011 และสำมะโน ค.ศ. 2016 ระบุประชากรในตำบลนี้เพียง 20,560 คนใน 5,076 ครัวเรือน หมู่บ้านที่มีประชากรมากที่สุดในบรรดา 34 หมู่บ้านคือกูโลนจีที่มีประชากร 5,192 คน
เจดีย์เยแล

เจดีย์เจาะต้านเยแล ([t͡ɕaʊ̯ʔ.táɰ̃ jè.lɛ̀ pʰə.já]) หรือชื่อทางการว่า เจดีย์ไจมอวู่นเยแล (ကျိုက်မှော်ဝန်းရေလယ်စေတီတော်) เป็นเจดีย์พุทธตั้งอยู่ที่อำเภอเจาะต้าน ภาคย่างกุ้ง ประเทศพม่า บนเกาะเล็ก ๆ ในแม่น้ำมอวู่นซึ่งเป็นลำน้ำสาขาของแม่น้ำย่างกุ้ง สร้างขึ้นเพื่อเก็บพระธาตุมากมายไว้ภายใน
ข้อสังเกต 2 ประการ คือ ระดับน้ำไม่เคยขึ้นถึงเจดีย์ และจะมีที่ว่างเพียงพอสำหรับทุกคนที่มาเยี่ยมชมเจดีย์เสมอ
เจดีย์เจาะต้านเยแลอยู่ห่างจากเมืองตาน-ลยีนไปทางทิศใต้ราว วัดที่แปลกตาแห่งนี้สร้างขึ้นในสมัยกษัตริย์บอกะซะนะ  ศตวรรษที่ 3 ก่อนคริสต์ศักราช วัดแห่งนี้จัดแสดงงานสะสมภาพวาด ประติมากรรม งานศิลปะ และงานฝีมืออันวิจิตรงดงามอื่น ๆ ของชาวพุทธพม่า
อำเภอแอนแซล

แอนแซล  เป็นอำเภอในเทศมณฑลอูร์มีแยฮ์ จังหวัดอาเซอร์ไบจานตะวันตก ประเทศอิหร่าน โดยมีนครกูชชีเป็นเมืองหลัก
ประชากร.
จากสำมะโนแห่งชาติ ค.ศ. 2006 อำเภอนี้มีประชากร 25,252 คนใน 5,923 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 25,729 คนใน 6,744 ครัวเรือน และสำมะโนล่าสุดใน ค.ศ. 2016 ระบุประชากรไว้ที่ 25,599 คนใน 6,825 ครัวเรือน
ฐานบินพิษณุโลก

ฐานบินพิษณุโลก  เป็นฐานบินปฏิบัติการกิจพิเศษและที่ตั้งทางทหารของกองบิน 46 กองทัพอากาศไทย ตั้งอยู่ที่ตำบลอรัญญิก อำเภอเมืองพิษณุโลก จังหวัดพิษณุโลก เป็นกองบินหลักในการสนับสนุนปฏิบัติการตามโครงการพระราชดำริ
ประวัติ.
สนามบินพิษณุโลกมีการระบุว่ามีจุดเริ่มต้นมาตั้งแต่ช่วงสงครามมหาเอเชียบูรพา ประมาณปี พ.ศ. 2484 แต่ยังไม่พบเอกสารอ้างอิงแต่อย่างใดว่ามีการใช้งานในช่วงเวลาดังกล่าว
ต่อมาสนามบินพิษณุโลกได้รับการประกาศอนุญาตให้เป็นสนามบินอนุญาตเมื่อวันที่ 13 ธันวาคม พ.ศ. 2497 ซึ่งสามารถนำอากาศยานขึ้นลงได้ถูกต้องตามกฎหมาย และเริ่มเปิดให้มีการเดินอากาศเชิงพาณิชย์ได้
ฐานบินพิษณุโลกได้รับการสถาปนาขึ้นอย่างเป็นทางการเมื่อวันที่ 2 พฤศจิกายน พ.ศ. 2508 ตามแผนยุทธการที่ให้กองบินต่าง ๆ ประสานกับหน่วยภาคพื้นดินเพื่อหาที่ตั้งฐานบินในการวางกำลังในสถานการณ์การกำเริบของพรรคคอมมิวนิสต์แห่งประเทศไทย ซึ่งฐานบินพิษณุโลกมีภารกิจในการสนับสนุนทางอากาศในการปราบปราบผู้ก่อการร้ายคอมมิวนิสต์ในพื้นที่ภาคเหนือตอนล่าง โดยจัดอากาศยานมาวางกำลังในเวลานั้น ได้แก่ เครื่องบินลาดตระเวนและโจมตีแบบ โอวี-10 บรองโก จากหน่วยบิน 413, 213, 4111, เอยู-23 พีซเมกเกอร์ จากหน่วยบิน 2021, 2233 เครื่องบินโจมตีทางอากาศแบบ ดักลาส เอซี-47 จากหน่วยบิน 6231, เครื่องบินชี้เป้าทางอากาศแบบ ดักลาส ซี-47 สกายเทรน จากหน่วยบิน 7112, 7131 และเฮลิคอปเตอร์แบบ ยูเอช-1 ไอระควอย จากหน่วยบิน 3331
หลังจากนั้นฐานบินพิษณุโลกได้เป็นที่ตั้งของหน่วยบินและยกฐานะเป็นแผนการฐานบินพิษณุโลกเมื่อเดือนพฤษภาคม พ.ศ. 2515 ต่อมาได้รับการจัดตั้งขึ้นเป็นฝูงบิน 406 ซึ่งเป็นฝูงบินอิสระปฏิบัติราชการสนามในเดือนกันยายน พ.ศ. 2520 และมีการปรับอัตราเป็นกองบิน 46 (เพื่อพลาง) ในวันที่ 15 กรกฎาคม พ.ศ. 2523
ต่อมาฐานบินพิษณุโลกได้เป็นที่ตั้งของกองบิน 46 จากการยกฐานะขึ้นเมื่อวันที่ 20 ธันวาคม พ.ศ. 2525 และมีการปรับภารกิจและอากาศยานประจำกองบินคือนำดักลาส ซี-47 สกายเทรนมาดัดแปลงเป็นเครื่องบินบีที-67 เมื่อปี พ.ศ. 2539 สำหรับใช้ปฏิบัติการลำเลียงทางอากาศ และภารกิจดับไฟป่า รวมถึงการปฏิบัติการฝนหลวง
บทบาทและปฏิบัติการ.
กองทัพอากาศไทย.
ฐานบินพิษณุโลก เป็นฐานบินหลักสำหรับกองบิน 46 กองทัพอากาศไทยในการปฏิบัติการพิเศษรวมถึงเป็นฐานบินปฏิบัติกิจพิเศษ ซึ่งฐานบินพิษณุโลกประกอบไปด้วยเครื่องบินลำเลียง 1 ฝูงบิน คือ
และส่วนสนับสนุนอื่น ๆ ได้แก่ กองบังคับการ, แผนกการเงิน, แผนกสนับสนุนการบิน, กองเทคนิค, โรงพยาบาลกองบิน, แผนกช่างโยธา, แผนกขนส่ง, แผนกพลาธิการ, แผนกสวัสดิการ และกองร้อยทหารสารวัตร
หน่วยปฏิบัติการฝนหลวงจังหวัดพิษณุโลก.
ศูนย์ปฏิบัติการฝนหลวงภาคเหนือตอนล่าง กรมฝนหลวงและการบินเกษตร ได้ใช้ฐานบินพิษณุโลกในการปฏิบัติการฝนหลวงในพื้นที่ภาคเหนือตอนล่าง หมุนเวียนกันมาประจำการ เช่น เซสนา 208 คาราวาน และซุปเปอร์คิง แอร์ 350
หน่วยในฐานบิน.
หน่วยบินที่วางกำลังในฐานบินพิษณุโลก ที่วางกำลังอยู่ในปัจจุบัน ประกอบไปด้วย
สิ่งอำนวยความสะดวก.
ฐานบินพิษณุโลกเป็นฐานบินหลักของกองบิน 46 มีสิ่งอำนวยความสะดวกภายในกองบิน ดังนี้
ลานบิน.
ฐานบินพิษณุโลกประกอบไปด้วย ทางวิ่งความยาว ความกว้าง อยู่เหนือจากระดับน้ำทะเล ทิศทางรันเวย์คือ 14/32 หรือ 143.69° และ 323.69° พื้นผิวคอนกรีตและแอสฟอลต์คอนกรีต
โรงพยาบาลกองบิน 46.
โรงพยาบาลกองบิน 46 เป็นโรงพยาบาลในกองบิน 46 อยู่ภายใต้สังกัดกรมแพทย์ทหารอากาศ กระทรวงกลาโหม ประกอบด้วยเตียงผู้ป่วยขนาด 50 เตียง สำหรับตรวจรักษาข้าราชการทหาร ลูกจ้าง พนักงาน ครอบครัว และประชาชนบริเวณกองบิน และดำเนินการด้านเวชศาสตร์ป้องกันและเวชศาสตร์การบิน
เกมพีระมิด (เว็บตูน)

เกมพีระมิด (เกาหลี: ; อาร์อาร์: "Pilamideu Geim") เป็นเว็บตูนเกาหลีใต้ที่เผยแพร่ในรูปแบบเว็บตูนที่เขียนและวาดโดย Dalgonyak ตีพิมพ์ในแพลตฟอร์มเว็บตูนของ ได้เผยแพร่เป็นรายสัปดาห์ทางผ่านทางแพลตฟอร์มเนเวอร์ เว็บตูน ของบริษัทเนเวอร์ คอร์ปอเรชั่นตั้งแต่เดือนมกราคม 2020 ถึงเมษายน 2022 มันฮวาได้รับการตีพิมพ์เป็นภาษาอังกฤษโดยไลน์ เว็บตูนมีการประกาศสร้างเป็นซีรีส์แอนิเมชั่นโดยจะสตรีมบนเเ พLaftelต่อมามีการประกาศการดัดแปลงละครโทรทัศน์เกาหลีใต้และละครโทรทัศน์เรื่องนี้จะฉายทางช่องTVINGตั้งแต่วันที่ 29 กุมภาพันธ์ ค.ศ. 2024 ถึงวันที่ 21 มีนาคม ค.ศ. 2024
แค่ที่แกง

แค่ที่แกง  เป็นละครโทรทัศน์ไทยแนวจินตนิยม ยาโออิ ที่ผลิตโดยจีเอ็มเอ็มทีวี เนื้อเรื่องดัดแปลงมาจากนวนิยายออนไลน์ชื่อเดียวกันของนักเขียนที่ใช้นามปากกาว่า peachhplease นำแสดงโดย เดชชาติ ทาศิลป์ และ สุวิจักขณ์ ปิยะนพโรจน์ ออกอากาศทางช่องจีเอ็มเอ็ม 25ทุกวันอาทิตย์ เวลา 20.30 น. (เวลามาตรฐานไทย) เริ่มตอนแรกวันที่ 31 มีนาคม พ.ศ. 2567
เมื่อวันที่ 17 ตุลาคม พ.ศ. 2566 จีเอ็มเอ็มทีวีได้ปล่อยตัวอย่างแรกของละครเรื่องนี้ในงาน "UP&ABOVE" PART1 ซึ่งเป็นงานแถลงข่าวเปิดตัวละครใหม่ของทางค่าย
งานที่เกี่ยวข้อง.
มีการจัดงาน "แค่ที่แกง Final EP. FAN MEETING" จาก GMMTV เมื่อวันอาทิตย์ที่ 23 มิถุนายน 2567 ณ ชั้น 9 โรงภาพยนตร์ EARTHLAB CINEMA BY DR.CBD ที่ SF WORLD CINEMA CENTRAL WORLD
เขตซากูระ

เขตซากูระ  เป็นเขตหนึ่งตั้งอยู่ทางตะวันตกเฉียงใต้ของนครไซตามะ ในจังหวัดไซตามะ ประเทศญี่ปุ่น มีขนาดพื้นที่ ณ วันที่ 1 พฤษภาคม ค.ศ. 2024 เขตนี้มีจำนวนประชากร 99,586 คน มีความหนาแน่นของประชากร 5,343 คนต่อตารางกิโลเมตร
ภูมิศาสตร์.
เขตซากูระตั้งอยู่ในมุมตะวันตกเฉียงใต้สุดของนครไซตามะ บนที่ราบลุ่มน้ำท่วมถึงของแม่น้ำอารากาวะและแม่น้ำคาโมะ
ประวัติศาสตร์.
พื้นที่ของเขตซากูระในปัจจุบันมีผู้อยู่อาศัยมาตั้งแต่สมัยก่อนประวัติศาสตร์ และมีเนินฝังศพโคฟุงอยู่มากมายในพื้นที่
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 หมู่บ้านโอกูโบะ สึจิไอ และมิยาโมโตะ จึงได้รับการจัดตั้งขึ้นภายในอำเภอคิตะอาดาจิ จังหวัดไซตามะ เมื่อวันที่ 1 มกราคม ค.ศ. 1955 หมู่บ้านเหล่านี้ถูกผนวกเข้ากับนครอูราวะ เมื่อวันที่ 1 พฤษภาคม ค.ศ. 2001 นครอูราวะ นครโยโนะ และนครโอมิยะ ได้ควบรวมกันเพื่อจัดตั้งนครแห่งใหม่ชื่อนครไซตามะ เมื่อนครไซตามะได้รับการยกฐานะให้เป็นนครใหญ่ที่รัฐกำหนดใน ค.ศ. 2003 พื้นที่ที่สอดคล้องกับหมู่บ้านโอกูโบะเดิมและพื้นที่ในอดีตดังกล่าวส่วนใหญ่ก็กลายมาเป็นเขตซากูระ
ชื่อซากูระกุถึงแม้ว่าแปลตรงตัวจะหมายถึง "เขตซากูระ" แต่แท้จริงแล้วเขตนี้ตั้งชื่อตามดอกไม้ที่มีชื่อเสียงในพื้นที่นั่นคือดอก"ซากูระโซ" หรือพริมโรสญี่ปุ่น ("Primula sieboldii") ในภาษาญี่ปุ่นมีความหมายว่า "ดูเหมือนซากูระ" ซึ่งเป็นพืชในวงศ์ "Primulaceae" ต่างจากซากูระที่อยู่ในวงศ์ "Rosaceae"
การศึกษา.
เขตซากูระมีโรงเรียนประถม 8 แห่ง โรงเรียนมัธยมต้น 4 แห่ง โรงเรียนมัธยมปลาย 3 แห่ง และโรงเรียนการศึกษาพิเศษ 1 แห่ง
โรงเรียนมัธยมปลายสังกัดคณะกรรมการการศึกษาจังหวัดไซตามะ
โรงเรียนมัธยมศึกษาตอนต้นสังกัดเทศบาลนครไซตามะ
<templatestyles src="Div col/styles.css"/>
โรงเรียนประถมศึกษาสังกัดเทศบาลนครไซตามะ
<templatestyles src="Div col/styles.css"/>
จอเขียวมรณะ

จอเขียวมรณะเป็นหน้าจอสีเขียวที่ปรากฏบนเครื่องบันทึกวิดีโอดิจิทัลTiVoพร้อมข้อความที่มีข้อความว่า DVR ตรวจพบปัญหาร้ายแรงและขณะนี้กำลังพยายามแก้ไขหรือมีข้อผิดพลาดร้ายแรงเกิดขึ้น โดยการปรากฏมักสื่อความหมายได้ว่าฮาร์ดไดรฟ์เกิดความเสียหาย และจะพยายามทำความสะอาด ตรวจสอบ หรือซ่อมแซมTiVo Media File Systemจอสีน้ำเงินมรณะบนWindows Insider build มีลักษณะที่คล้ายกันเพราะปรากฏเป็นสีเขียวแทนที่จะเป็นสีน้ำเงินสามารถพบได้ในระบบ build 14997 Xbox One และ PlayStation 5
เวอร์จิเนียส แดบนีย์ (อเมริกันฟุตบอล)

เวอร์จิเนียส แดบนีย์ (2 กุมภาพันธ์ ค.ศ. 1878 – 17 มกราคม ค.ศ. 1942) เป็นนักกีฬาอเมริกันฟุตบอลระดับมหาวิทยาลัยและผู้ฝึกสอนชาวอเมริกัน ซึ่งดำรงตำแหน่งหัวหน้าผู้ฝึกสอนที่มหาวิทยาลัยทูเลนใน ค.ศ. 1902
การแข่งระดับอาชีพ.
แดบนีย์เข้าเรียนที่มหาวิทยาลัยเวอร์จิเนียซึ่งเขาทำหน้าที่ในทีมอเมริกันฟุตบอลในตำแหน่งฮาล์ฟแบ็กที่โดดเด่นตั้งแต่ ค.ศ. 1896 ถึง ค.ศ. 1900 และเขาเป็นสมาชิกเดลตาแคปปาเอปไซลอน
ค.ศ. 1900.
แดบนีย์ได้รับเลือกจากออลเซาเธิร์นโดยแคสปาร์ วิตนีย์ ใน"เอาติง" ซึ่งทางเวอร์จิเนียอ้างสิทธิ์ในการแข่งชิงแชมป์ภาคใต้ โดยทีมแควาเลียส์ชนะซาวานี 17 ต่อ 5 ทำให้โรงเรียนดังกล่าวเป็นฝ่ายแพ้ครั้งแรกนับตั้งแต่ ค.ศ. 1897 และแดบนีย์ได้ปฏิบัติการสองทัชดาวน์ในเกมนี้ เรื่องราวของหนึ่งในนั้นอ่านได้ว่า "แดบนีย์วิ่งไปยี่สิบหลาเพื่อทำทัชดาวน์ การได้รับส่วนใหญ่เกิดจากการขัดขวางที่ยอดเยี่ยมที่นำโดยวอล์กเกอร์และฮาสเกล"
อาชีพการฝึกสอน.
ค.ศ. 1902.
ใน ค.ศ. 1902 เขาเป็นหัวหน้าผู้ฝึกสอนทีมอเมริกันฟุตบอลที่มหาวิทยาลัยทูเลน ซึ่งเป็นทีมทูเลนออลิฟแอนด์บลูที่มีสถิติชนะ 1, แพ้ 4, เสมอ 2 ในฤดูกาลดังกล่าว
ชีวิตระยะหลัง.
ต่อมา แดบนีย์ได้เป็นโสต ศอ นาสิกแพทย์ และเสียชีวิตใน ค.ศ. 1942
มินิเกม

มินิเกม (หรือสะกดว่า mini game และ mini-game เช่นกัน โดยบางครั้งเรียกว่าเกมย่อยหรือไมโครเกม) เป็นเกมสั้น ๆ ที่มักบรรจุอยู่ในวิดีโอเกมอื่น โดยมินิเกมมีองค์ประกอบการเล่นเกมที่แตกต่างกัน และมักจะเล็กกว่าหรือเรียบง่ายกว่าเกมที่มีอยู่
วิดีโอเกมบางเกมประกอบด้วยมินิเกมทั้งหมดซึ่งเชื่อมโยงกับธีมโดยรวม เช่น "โอลิมปิกดิแคธลอน" (ค.ศ. 1980) นอกจากนี้ บรรดามินิเกมยังสามารถใช้เพื่อแสดงถึงประสบการณ์เฉพาะ เช่น การแฮ็ก, การสะเดาะกุญแจ หรือการสแกนพื้นที่ที่เชื่อมโยงกับเกมที่ใหญ่กว่า
การรวมมินิเกม.
เกมบางเกมประกอบด้วยมินิเกมหลายเกมที่รวมเข้าด้วยกันเป็นวิดีโอเกมเดียว เช่น ซีรีส์"วาริโอแวร์"ของบริษัทนินเท็นโด (ซึ่งเรียกว่าไมโครเกมในซีรีส์ดังกล่าว), "วิดีโอแอ็กชัน"ของบริษัทยูนิเวอร์แซล, "เลซีโจนส์"ของเดวิด วิตทิเกอร์ และเกมสำหรับโทรศัพท์มือถืออย่าง"โฟนสตอรี" ส่วนเกมที่คล้ายกันบางเกมที่พัฒนาขึ้นสำหรับหลายผู้เล่นโดยเฉพาะถือเป็นเกมปาร์ตี เช่น ซีรีส์"อิตาดากิสตรีต"โดยบริษัทสแควร์เอนิกซ์ และซีรีส์"มาริโอปาร์ตี"ของบริษัทนินเท็นโด ซึ่งในเกมปาร์ตี มินิเกมมักจะเกี่ยวข้องกับการทำกิจกรรมให้เร็วกว่าหรือรวบรวมไอเทมที่ระบุมากกว่าผู้เล่นคนอื่นจึงจะชนะ
ตัวอย่าง.
ซีรีส์"ไฟนอลแฟนตาซี"มีมินิเกมในทุกรายการ ตั้งแต่"ไฟนอลแฟนตาซี"ภาคแรก (ค.ศ. 1987) ซึ่งสามารถไขปริศนา 15 ในรูปแบบของไข่อีสเตอร์ได้โดยการป้อนลำดับอินพุตเฉพาะเจาะจงขณะขับเรือ ที่เพิ่มเข้าไปในเกมโดยนาเซอร์ เกเบลลี ผู้เป็นโปรแกรมเมอร์ แม้ว่าจะไม่ได้เป็นส่วนหนึ่งของการออกแบบเกมดั้งเดิมของบริษัทสแควร์ซอฟต์ก็ตาม
นอกจากนี้ พอกเกตสเตชันสำหรับเพลย์สเตชันและวีเอ็มยูสำหรับอุปกรณ์เสริมดรีมแคสต์อนุญาตให้ผู้ใช้ดาวน์โหลดมินิเกมจากเครื่องเล่นหลักไปยังอุปกรณ์พกพา จากนั้นมักจะซิงก์ความคืบหน้าในมินิเกมนี้กลับไปยังเครื่องเล่นดังกล่าว โดยสองตัวอย่างของสิ่งนี้ ได้แก่ มินิเกม"โจโคโบะเวิลด์"ภายในเกม"ไฟนอลแฟนตาซี VIII"
กูโลนจี

กูโลนจี  เป็นหมู่บ้านและเมืองหลักในตำบลแอนแซเลโจนูบี อำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน
ประชากร.
จากสำมะโนแห่งชาติ ค.ศ. 2006 หมู่บ้านนี้มีประชากร 4,955 คนใน 1,224 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 5,248 คนใน 1,602 ครัวเรือน และสำมะโนล่าสุดใน ค.ศ. 2016 หมู่บ้านนี้มีประชากร 5,192 คนใน 1,566 ครัวเรือน
ตำบลแอนแซเลโชมอลี

แอนแซเลโชมอลี  เป็นตำบลในอำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน โดยมีหมู่บ้านแกแรฮ์บอฆเป็นเมืองหลัก เดิมตำบลนี้อยู่ภายใต้การบริหารของนครกูชชี 
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 2,938 คนใน 898 ครัวเรือน จากนั้นประชการลดลงเหลือ 2,598 คนใน 907 ครัวเรือนตามสำมะโน ค.ศ. 2011 และสำมะโนล่าสุดใน ค.ศ. 2016 ตำบลนี้มีประชากร 2,252 คนใน 814 ครัวเรือน หมู่บ้านที่มีประชากรมากที่สุดในบรรดา 8 หมู่บ้านคือแกแรฮ์บอฆที่มีประชากร 1,130 คน
ตำบลช่อแฮ

ช่อแฮ  เป็นตำบลในอำเภอเมืองแพร่ จังหวัดแพร่ ประเทศไทย
ชื่อ.
ชื่อตำบลมาจาก "พระธาตุช่อแฮ" สถูปโบราณที่ได้รับการเคารพและถือเป็นสัญลักษณ์ประจำจังหวัดแพร่ เชื่อกันว่าสถูปนี้เป็นเจดีย์สำหรับผู้ที่เกิดในปีขาลตามความเชื่อของชาวล้านนาตั้งแต่สมัยโบราณ
ภูมิศาสตร์.
ตำบลที่ติดกับช่อแฮ ได้แก่ (เรียงตามเข็มนาฬิกาจากทิศเหนือ): ตำบลป่าแดงในอำเภอเมืองแพร่ ตำบลจริมในอำเภอท่าปลา จังหวัดอุตรดิตถ์ และตำบลบ้านกวางในอำเภอสูงเม่น
ช่อแฮอยู่ห่างจากตัวเมืองแพร่ประมาณ 
เขตบริหาร.
ตำบลช่อแฮอยู่ในเขตบริหารของเทศบาลตำบลช่อแฮที่รวม 4 หมู่บ้านจากตำบลรอบข้าง ซึ่งรวมตำบลป่าแดงด้วย
ช่อแฮมีหมู่บ้านทั้งหมด 10 แห่ง
เกาะบัง

เกาะบัง  เป็นตำบล (ฆุม) ในอำเภอเวินไซทางตะวันออกเฉียงเหนือของประเทศกัมพูชา แบ่งออกเป็น 3 หมู่บ้าน และมีประชากร 545 คน ในการเลือกตั้งกรมปรึกษาฆุมสังกัดเมื่อ ค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา การจำหน่ายที่ดินเป็นปัญหาที่มีความรุนแรงต่ำในเกาะบัง
มัคชี ซี.200

มัคชี ซี.200  หรือ เอ็มซี.200 เป็นเครื่องบินขับไล่ที่ออกแบบและผลิตโดยบริษัทอากาศยานมัคชีในประเทศอิตาลี กองทัพอากาศราชอาณาจักรอิตาลีใช้งานอย่างแพร่หลายตลอดช่วงสงครามโลกครั้งที่สอง
ซี.200 ได้รับการออกแบบโดย มารีโอ กาสตอลดิ หัวหน้านักออกแบบของมัคชี เพื่อทำหน้าที่เป็นเครื่องบินขับไล่เครื่องยนต์เดี่ยวสมัยใหม่
การพัฒนา.
ในช่วงต้นปี ค.ศ. 1935 มารีโอ กาสตอลดิ หัวหน้าผู้ออกแบบของบริษัทเครื่องบินสัญชาติอิตาลี มัคชีได้เริ่มงานชุดการศึกษาการออกแบบเครื่องบินรบแบบเครื่องบินที่นั้งเดี่ยวสมัยใหม่ ซึ่งจะติดตั้งอุปกรณ์ลงจอดแบบยืดหดได้
การออกแบบ.
มัคชี ซี.200 เป็นเครื่องบินปีกชั้นเดียวมีโครงโลหะทั้งหมดที่ทันสมัย ซึ่งติดตั้งอุปกรณ์ลงจอดแบบยืดหดได้และห้องนักบินแบบปิด มีถังเชื้อเพลิงแบบปิดผนึกตัวเองอยู่ใต้ที่นั่งนักบินและอยู่ตรงกลางปีก
ประวัติการปฏิบัติการ.
ในเดือนสิงหาคม ค.ศ. 1939 ซี.200 ประมาณ 30 ลำ ถูกส่งไปประจำการอยู่ในแอฟริกาเหนือ อย่างไรก็ตาม นักบินของหน่วยชั้นยอดของกองทัพอากาศราชอาณาจักรอิตาลี คัดค้านการนำ ซี.200 มาใช้ โดยเลือกใช้ เฟียต ซีอาร์.42 ที่คล่องตัวมากกว่าแทน
มายะ ฟุกุดะ

มายะ ฟุกุดะ (; โรมาจิ: "Maya Fukuda"เป็นนักมวยปล้ำอาชีพนักแสดงและนักคาราเต้ชาวญี่ปุ่นภายใต้สังกัดGLEAT
ประวัติ.
เธอเริ่มอาชีพในวงการบันเทิงเมื่ออายุ 1 ขวบ และทำงานเป็นเวลา 2 ปีในฐานะสมาชิกของกลุ่มไอดอล"Furapro"เมื่ออายุ 14 ปี หลังจากเธอได้เรียนรู้พื้นฐานของการแสดงเป็นเวลา 3 ปีภายใต้สังกัด"Seiko Asai"เธอกลายเป็นหนึ่งสมาชิกของ"RHYTHMCOLLECTION"และกลายเป็นนักแสดง เธอได้ร่วมแสดงกับทาคุ ซาคากูจิ เธอเริ่มสนใจศิลปะการต่อสู้ต่อมาเธอได้ฝึกคาราเต้มาตั้งแต่อายุ 8 ขวบ และได้รับรางวัลการแข่งขัน"Gojukai Karate World Championships" ครั้งที่ 6 และ 7เธอได้รับการแนะนำโดยคิโยชิ ทามูระให้รู้จักกับเคอิจิ ซาคากุจิ ตัวแทนของ"Actwres girl'Z" ผ่านการร่วมงานในฐานะนักแสดง"Actling"โดย"Actwres girl'Z"การฝึกอบรมเริ่มต้นในเดือนมีนาคม 2564ในวันที่ 1 กรกฎาคม 2564 ต่อมาเธอได้เข้าร่วมการแข่งขันเปิดตัว ""GLEAT Ver.1" TDC Hall"และการเปิดตัว"Chihiro Hashimoto"จาก"Sendai Girls Pro Wrestling" ภายใต้กฎ "LIDET UWF"มีฉากหนึ่งที่เธอเตะบอลแบบบราซิลได้อย่างหมดจด แต่ถูกฮาชิโมโตะโจมตีและจบลงด้วยการยอมแพ้ ด้วยการยึดข้อเท้าและพ่ายแพ้ในเวลาต่อมาเมื่อวันที่ 9 ตุลาคม 2564 ที่ทัวร์นาเมนต์ "GLEAT "LIDET UWF Ver.1"" ที่SHINJUKU FACEเธอได้แข่งขันกับรินโกะ มิยางิภายใต้สังกัด "GLEAT" โดยใช้กฎ "LIDET UWF" มีฉากหนึ่งที่มิเธอค่อย ๆ ลดคะแนนที่เสียไปและล้มเขาลง แต่สุดท้ายเขาก็ยอมแพ้เพราะอาการสำลัก และแพ้ในเวลาต่อมา เป็นการแพ้ครั้งที่สองติดต่อกันนับตั้งแต่เดบิวต์ ตั้งแต่นั้นเป็นต้นมา เธอทำงานในวงการบันเทิงเป็นหลัก รวมถึงการแสดงและการแสดงบนเวทีเมื่อปลายเดือนมิถุนายน 2022 เธอได้ประกาศสำเร็จการศึกษาจาก "Act Ring" และ"Actress Girls"ประกาศเข้าร่วม "GLEAT" เมื่อวันที่ 1 กรกฎาคม 2565 โดยเธอได้เข้าร่วมเป็นผู้เล่นพิเศษในดิวิชั่นทั่วไป
คานังกา ดู ฌาเปา

คานังกา ดู ฌาเปา  เป็นละครแนวเทเลโนเบล่าของบราซิล สร้างโดย Wilson Aguiar Filho ออกอากาศทางช่องเรจี มานเชเต เมื่อวันที่ 19 กรกฎาคม พ.ศ. 2532 ถึงวันที่ 25 มีนาคม พ.ศ. 2533
อาลี ซีซอโก

อาลี ซีซอโก (เกิด 15 กันยายน 1987) เป็นนักฟุตบอลอาชีพชาวฝรั่งเศส เขาเล่นเป็นแบ็กซ้ายให้กับเมืองทองยูไนเต็ด และได้รับการขนานนามว่าเป็น "แบ็กซ้ายที่มีความเร็วและความแข็งแกร่ง" 
ซีซอโกเริ่มอาชีพโดยเล่นให้กับสโมสรท้องถิ่นในบ้านเกิดของเขา ในปี 2004 เขาเซ็นสัญญากับสโมสรอาชีพชื่อสโมสรฟุตบอลเกอญง และใช้เวลา 3 ปีในระบบเยาวชนของสโมสรก่อนที่จะเปิดตัวในฤดูกาล 2006–07 เขาใช้เวลาเพียง 1 ฤดูกาลกับสโมสรและในเดือนมิถุนายน 2008 ได้เซ็นสัญญากับวีตอเรียซือตูบัลในปรีไมราลีกา หลังจากใช้เวลากับสโมสรเพียงครึ่งฤดูกาล ซีซอโกก็ย้ายไปร่วมทีมสโมสรฟุตบอลโปร์ตู ซึ่งเป็นทีมแชมป์ลีกเมื่อฤดูกาลที่แล้ว ซึ่งเขาคว้าดับเบิลแชมป์และได้เล่นในยูฟ่าแชมเปียนส์ลีกเป็นครั้งแรก ในเดือนกรกฎาคม ปี 2009 หลังจากล้มเหลวในการย้ายไปร่วมทีมเอซีมิลาน เขาได้เซ็นสัญญากับทีมลียงเป็นเวลา 5 ปีด้วยค่าตัว 15 ล้านยูโร ในช่วงต้นฤดูกาล 2012–13 ซีซอโกถูกขายให้กับบาเลนเซีย และต่อมาถูกปล่อยยืมตัวให้กับลิเวอร์พูลในฤดูกาล 2013–14
ซีซอโกถูกเรียกติดทีมชาติฝรั่งเศสเป็นครั้งแรกในเดือนพฤศจิกายน 2009 เขาลงเล่นให้ทีมชุดใหญ่ครั้งแรกในเดือนสิงหาคม 2010 ในเกมกระชับมิตรกับนอร์เวย์
ระดับสโมสร.
ช่วงต้นอาชีพ.
ซีซอโกเติบโตในเมืองบลัว ประเทศฝรั่งเศส เขามีเชื้อสายเซเนกัล เขาได้รับการปลูกฝังให้รักกีฬาฟุตบอลตั้งแต่เด็กโดยได้รับการถ่ายทอดทักษะจากพี่ชายทั้ง 3 คน พี่ชายคนโตคือมามาดู และพี่ชายคนรองคือ เดมบา ยังคงค้าแข้งให้กับสโมสรสมัครเล่นในท้องถิ่นอย่าง AFM Blois และ Blois Foot 41 ตามลำดับ ส่วน ซายิด ซีซอโก น้องชายอายุ 16 ปี ลงเล่นให้กับสโมสรที่ไม่เปิดเผยชื่อในประเทศอังกฤษ ขณะที่อิสซา พี่ชายคนที่ 3 เล่นให้กับสโมสรฟุตบอลน็องต์ ในลีกเอิง
ซีซอโกเริ่มต้นอาชีพของเขาตั้งแต่อายุ 8 ขวบกับสโมสร AMJ Blois เขาใช้เวลา 4 ปีในทีมเยาวชนของสโมสร และในปี 1999 เขาย้ายไปร่วมทีม Blois Foot 41 ซึ่งเป็นสโมสรที่ใหญ่ที่สุดในเมือง ในช่วงที่อยู่กับสโมสร ซีซอโกแจ้งเกิดในฐานะแบ็กซ้ายที่โชว์ฟอร์มการเล่นที่โดดเด่นจนได้รับคำชมจากโค้ชว่ามีอนาคตไกล หลังจากเขาย้ายจากโปร์ตูไปลียง บลัวได้รับเงินชดเชย 162,500 ยูโร จากข้อตกลงที่บลัวบรรลุกับทั้งเกอญงและโปร์ตู การได้รับเงินครั้งนี้ช่วยให้สโมสรมีเสถียรภาพทางการเงินหลังจากประสบปัญหาทางการเงินมาหลายปี
ลำพูน วอร์ริเออร์.
เมื่อวันที่ 27 มิถุนายน 2021 ซีซอโกเซ็นสัญญากับลำพูน วอร์ริเออร์ในไทยลีก 2 ลำพูน วอร์ริเออร์ เลื่อนชั้นจากไทยลีก 2 ฤดูกาล 2564–65 สู่ไทยลีกในฐานะแชมป์ ในไทยลีก ฤดูกาล 2565–66 เขาได้รับแต่งตั้งให้เป็นกัปตันทีม เมื่อวันที่ 23 พฤษภาคม 2023 ลำพูน วอร์ริเออร์ได้ประกาศต่อสัญญากับซีซอโกออกไปจนถึงฤดูกาล 2566–67
อา กาโรตา ดา โมโต

อา กาโรตา ดา โมโต  เป็นละครโทรทัศน์ของบราซิล สร้างโดย เดวิด ฟรานซา เม็งดึช และฌูเวา ดานีแยล ทิโคมิรอฟ ออกอากาศทางช่องแอซีเบเต เมื่อวันที่ 13 กรกฎาคม พ.ศ. 2559
ฆาตกรรมล่องหน

ฆาตกรรมล่องหน  เป็นซีรีส์โทรทัศน์แนวบันเทิงคดีวิทยาศาสตร์ของประเทศบราซิล สร้างโดย เปดรู อากีเลรา และแสดงนำโดย การ์ลา ซาล, ซานดรา คอร์เวโลนี และ Jonathan Haagensen วางจำหน่ายทั่วโลกเมื่อวันที่ 29 มกราคม พ.ศ. 2563 โดยเน็ตฟลิกซ์
กอร์ดอน คอร์เมียร์

กอร์ดอน คอร์เมียร์ (อังกฤษ: Gordon Cormier)เป็นนักแสดงชาวแคนาดา เขารับบทเป็นโจในเรื่อง "เดอะ สแตนด์" (2020) และรับบทเป็น อัง ในซีรีส์ไลฟ์แอ็คชั่นของทาง เน็ตฟลิกซ์ เรื่อง "เณรน้อยเจ้าอภินิหาร"
ชีวประวัติ.
คอร์เมอร์ เกิดที่แวนคูเวอร์ในประเทศแคนาดา แม่ของเขามีเชื้อสายฟิลิปปินส์จากเมือง ซานตาโรซา ลากูน่า ในประเทศฟิลิปปินส์ เขาเติบโตขึ้นมาในเมืองแวนคูเวอร์ และเริ่มสนใจในการเป็นนักแสดงมากยิ่งขึ้น
กูชชี

กูชชี  เป็นนครและเมืองหลักในอำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน
ประวัติ.
กูชชีเคยเป็นเมืองหลักของตำบลแอนแซเลโชมอลี ก่อนที่จะยกสถานะนี้ให้แก่หมู่บ้านแกแรฮ์บอฆใน ค.ศ. 1990
ประชากร.
จากสำมะโนแห่งชาติ ค.ศ. 2006 นครนี้มีประชากร 2,832 คนใน 828 ครัวเรือน ต่อมาในสำมะโน ค.ศ. 2011 มีประชากรลดลงเหลือ 2,526 คนใน 844 ครัวเรือน และสำมะโนล่าสุดใน ค.ศ. 2016 นครนี้มีประชากร 2,787 คนใน 935 ครัวเรือน
มาลิก (ประเทศกัมพูชา)

มาลิก  เป้นตำบล (ฆุม) ในอำเภออันดวงเมียะห์ทางตะวันออกเฉียงเหนือของกัมพูชา โดยแบ่งออกเป็น 4 หมู่บ้าน และมีประชากร 1,440 คน ในการเลือกตั้งกรมปรึกษาฆุมสังกัดเมื่อ ค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา ณ เดือนมกราคม ค.ศ. 2006 อัตราการจำหน่ายที่ดินในมาลิกอยู่ในระดับปานกลาง
ปฏิกิริยาออกซิเดชันของเดส-มาร์ติน

ปฏิกิริยาออกซิเดชันของเดส-มาร์ติน (Dess–Martin oxidation) เป็นหนึ่งในปฏิกิริยาออกซิเดชันในเคมีอินทรีย์ โดยแอลกอฮอล์ปฐมภูมิจะถูกออกซิไดส์เป็นอัลดีไฮด์ และแอลกอฮอล์ทุติยภูมิถูกออกซิไดส์เป็นคีโตน โดยใช้ Dess–Martin periodinane ซึ่งตั้งชื่อตามนักเคมีชาวอเมริกัน Daniel Benjamin Dess และ James Cullen Martin ผู้พัฒนารีเอเจนต์ในปี 1983
ปฏิกิริยานี้ใช้ไฮเปอร์วาเลนต์ไอโอดีน คล้ายกับ 2-iodoxybenzoic acid เพื่อให้ปฏิกิริยาจำเพาะและออกซิไดซ์แอลกอฮอล์ให้เป็นอัลดีไฮด์หรือคีโตน โดยทั่วไปปฏิกิริยาจะใช้่ตัวทำละลายที่มีคลอรีน เช่น ไดคลอโรมีเทน หรือ คลอโรฟอร์ม ปฏิกิริยาสามารถทำได้ที่อุณหภูมิห้องและเกิดอย่างอย่างรวดเร็ว
ปฏิกิริยาออกซิเดชันของเดส-มาร์ตินดีกว่าปฏิกิริยาออกซิเดชันอื่น ๆ ตรงที่เกิดปฏิกิริยาไม่รุนแรง และเป็นการหลีกเลี่ยงการใช้โครเมียมที่เป็นพิษ ไม่ต้องใช้สารออกซิไดซ์จำนวนมากและหยุดปฏิกิริยาได้ง่าย
ปฏิกิริยานี้ทำให้เกิดกรดอะซิติก 2 โมเลกุลต่อการเกิดปฏิกิริยา 1 ครั้ง สามารถใช้เบสเช่นไพริดีน หรือ โซเดียมไบคาร์บอเนต เพื่อสะเทินกรดที่เกิดขึ้น
และอัตราการเกิดปฏิกิริยาสามารถเพิ่มขึ้นได้โดยการเติมน้ำลงในส่วนผสมของปฏิกิริยา
นานาเระ ฮานะนาเระ

นานาเระ ฮานะนาเระ (菜なれ花なれ, lit. "Be a Vegetable, Be a Flower") เป็นซีรีส์โทรทัศน์อนิเมะญี่ปุ่นต้นฉบับ ผลิตโดย DMM.com และแอนิเมชันโดยพีเอเวิกส์ ซึ่งมีฉากอยู่ใน ทากาซากิ, มาเอบาชิ และ นุมาตะ จังหวัดกุมมะ ซีรีส์นี้เขียนและกำกับโดย โคได คากิโมโตะ มีการออกแบบตัวละครต้นฉบับโดย ทากาดะ โทโมมิ ซึ่งดัดแปลงเป็นการออกแบบอนิเมะโดย คานามิ เซกิงูจิ และเขียนบทโดย คากิโมโตะ, ยูนิโกะ อายานะ และ มิโดริ โกโต ออกอากาศตั้งแต่เดือนกรกฎาคมถึงกันยายน พ.ศ. 2567
ให้เสียงโดย: ริกะ นากางาวะ
ให้เสียงโดย: ยูกิ นากาชิมะ
ให้เสียงโดย: ลาริซซา ทาเกดะ ทาโงะ
ให้เสียงโดย: มานากะ อิวามิ
ให้เสียงโดย: โมเอะ คาฮาระ
ให้เสียงโดย: มิกุ อิโต
ให้เสียงโดย: อาซูสะ ทาโดโกโระ
ให้เสียงโดย: ยูนะ คิตาฮาระ
ให้เสียงโดย: ริกาโกะ ไอดะ
ให้เสียงโดย: ยู เซริซาวะ
 ให้เสียงโดย: คานะ อิจิโนเซะ
การผลิตและการเปิดตัว.
วันที่ 9 พฤศจิกายน 2566 DMM.com และ พีเอเวิกส์ ประกาศว่าพวกเขากำลังผลิตซีรีส์อนิเมะโทรทัศน์ออริจินัลเรื่อง นานาเระ ฮานะนาเระ ซึ่งมีกำหนดการออกอากาศในเดือนกรกฎาคม พ.ศ. 2567 ทางช่องทีวีโตเกียว การฉายสามตอนแรกล่วงหน้าจัดขึ้นในวันที่ 17 มีนาคม พ.ศ. 2567 ที่ Takasaki Denkikan ทากาซากิ 
เพลงเปิดคือ "Cheer for you!" ในขณะที่เพลงปิดคือ "with" ร้องโดย PoMPoMs (ริกะ นากางาวะ, ยูกิ นากาชิมะ, ลาริซซา ทาเกดะ ทาโงะ, มานากะ อิวามิ, โมเอะ คาฮาระ, มิกุ อิโต) ครันชีโรล ถือลิขสิทธิ์เรื่องนี้
เสวียน หลิว (นักโป๊กเกอร์)

เสวียน หลิว (อักษรโรมัน: Xuan Liu; เกิดวันที่ 25 มิถุนายน ค.ศ. 1985 ณ เทียนจิน ประเทศจีน) เป็นนักโป๊กเกอร์ระดับอาชีพที่ชัยชนะของเธอได้ทำให้ติดอยู่ใน 20 อันดับแรกของผู้หญิงด้วยเงินรางวัลเกือบ 2 ล้านดอลลาร์ และเธอยังเป็นผู้หญิงคนเดียวที่อยู่โต๊ะสุดท้ายของอีเวนต์หลักของโป๊กเกอร์สตาส์แคริบเบียนแอดเวนเจอร์
การศึกษา.
เสวียนเข้าเรียนที่มหาวิทยาลัยวอเตอร์ลู ซึ่งเป็นแหล่งรวมเกมโป๊กเกอร์ถ่ายทอดสด โดยศึกษาด้านพัฒนศึกษาสังคมและรัฐศาสตร์ เธอเล่นโป๊กเกอร์โดยตลอดที่มหาวิทยาลัย แม้กระทั่งจัดเกมร่วมกับผู้เล่นโป๊กเกอร์ที่มีชื่อเสียงคนอื่น ๆ เช่น เกล็น ชอร์นี, สตีฟ พอล และไมเคิล แมกดอนัลด์
อาชีพโป๊กเกอร์.
เสวียนเริ่มมุ่งเน้นไปที่ทัวร์นาเมนต์ถ่ายทอดสดในต้น ค.ศ. 2011 ซึ่งอีเวนต์ใน ค.ศ. 2011 ของเธอได้รวมถึงอันดับสามในการแข่งยูโรเปียนโป๊กเกอร์ทัวร์นาเมนต์แซนรีโม ตำแหน่งโต๊ะสุดท้ายทำให้เธอได้รับชัยชนะเพียงครึ่งล้านดอลลาร์ และนี่เป็นอีเวนต์หลักของเงินสดครั้งแรกของเธอกับยูโรเปียนโป๊กเกอร์ทัวร์นาเมนต์
โดยระหว่าง ค.ศ. 2011 ถึง 2018 เสวียนสร้างรายได้กว่า 100,000 ดอลลาร์ในสี่ปีที่ต่างกัน
ทั้งนี้ เสวียนได้รับการสนับสนุนจาก 888โป๊กเกอร์ จนถึง ค.ศ. 2015 ซึ่งเป็นช่วงปีที่เงียบงันของเธอได้เริ่มขึ้น ส่วนตั้งแต่ ค.ศ. 2010 เธอเล่นเกมที่ใช้เงินสดมากกว่า 40 เกมและคว้าแชมป์ 4 รายการ
แดเรแมคู

แดเรแมคู  เป็นหมู่บ้านในตำบลรูดฆอเน อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 142 คนใน 26 ครัวเรือน
ตำบลรูดฆอเน

รูดฆอเน  เป็นตำบลในอำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน โดยมีนครซียอแรเทแอลีเป็นเมืองหลัก
จากสำมะโนแห่งชาติ ค.ศ. 2006 ตำบลนี้มีประชากร 2,572 คนใน 548 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 2,643 คนใน 664 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 3,338 คนใน 995 ครัวเรือน หมู่บ้านที่มีประชากรมากที่สุดในบรรดา 23 หมู่บ้านคือแซมีลอเนบอลอที่มีประชากร 506 คน
อาร์เนอ สล็อต

อาเรินด์ มาร์ไตน์ "อาร์เนอ" สล็อต (เกิด 17 กันยายน ค.ศ. 1978) เป็นผู้จัดการทีมและอดีตนักฟุตบอลชาวดัตช์ ปัจจุบันเป็นหัวหน้าผู้ฝึกสอนของลิเวอร์พูล สโมสรในพรีเมียร์ลีก
ชีวิตส่วนตัว.
สล็อตกับมีร์ยัม (Mirjam) ภรรยา มีลูก 2 คน ได้แก่ ลูกชายและลูกสาว
 "ณ วันที่ 24 พฤศจิกายน 2024"
เกียรติประวัติ.
ผู้เล่น.
ซโวลเลอ
ผู้จัดการทีม.
ไฟเยอโนร์ด
ลิเวอร์พูล
ส่วนตัว
เพนกวินจอมป่วน ก๊วนมาดากัสการ์ (ภาพยนตร์)

เพนกวินจอมป่วน ก๊วนมาดากัสการ์  เป็นภาพยนตร์แอนิเมชันอเมริกันที่ออกฉายในปี พ.ศ. 2557 ผลิตโดย ดรีมเวิกส์แอนิเมชัน กำกับโดย เอริค ดาร์เนลล์ และไซมอน เจ. สมิธ และแสดงนำโดย ทอม แมคแกรธ, คริส มิลเลอร์, คริสโตเฟอร์ ไนท์ส, คอนราด เวอร์นอน, เบเนดิกต์ คัมเบอร์แบตช์, เคน จัง, แอนเน็ต มาเฮนดรู, ปีเตอร์ สตอร์แมร์ และจอห์น มัลโควิช
การตอบรับ.
รอตเทนโทเมโทส์รายงานว่าร้อยละ 74 ของผู้วิจารณ์ 117 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.2 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 53 เต็ม 100 คะแนน ซึ่งประเมินโดยผู้วิจารณ์ 31 คน
ผจญภัยท่องเวลากับนายพีบอดี้และเชอร์แมน

ผจญภัยท่องเวลากับนายพีบอดี้และเชอร์แมน  เป็นภาพยนตร์แอนิเมชันอเมริกันที่ออกฉายในปี พ.ศ. 2557 ผลิตโดย ดรีมเวิกส์แอนิเมชัน กำกับโดย ร็อบ มิงคอฟฟ์ และแสดงนำโดย ไท เบอร์เรลล์, แมกซ์ ชาร์ลส์, แอเรียล วินเทอร์, สตีเฟน กอลแบร์, เลสลี แมนน์ และอัลลิสัน แจนนี
การตอบรับ.
รอตเทนโทเมโทส์รายงานว่าร้อยละ 81 ของผู้วิจารณ์ 138 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.7 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 59 เต็ม 100 คะแนน ซึ่งประเมินโดยผู้วิจารณ์ 34 คน
บุกโลกคนตัวเขียว

บุกโลกคนตัวเขียว  เป็นภาพยนตร์แอนิเมชันที่ออกฉายในปี ค.ศ. 2009 ผลิตโดย Ilion Animation Studios และ HandMade Films International กำกับโดย ฮอร์เฮ บลังโก และแสดงนำโดย ดเวย์น จอห์นสัน, เจสสิกา บีล, จัสติน ลอง, แกรี โอลด์แมน, ฌอนน์ วิลเลียม สก็อตต์ และจอห์น คลีส
การตอบรับ.
รอตเทนโทเมโทส์รายงานว่าร้อยละ 23 ของผู้วิจารณ์ 110 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 4.2 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 39 เต็ม 100 คะแนน ซึ่งประเมินโดยผู้วิจารณ์ 21 คน
คากูชิเตะ! มากินะซัง!!

คากูชิเตะ! มากินะซัง!! (; : Hide! Makina-san!!) เป็นซีรีส์ มังงะญี่ปุ่น ที่เขียนและวาดภาพโดยโยชิมิ ซาโต เริ่มตีพิมพ์ในนิตยสาร "Monthly Action"มังงะโชเน็งของฟุตาชาบะ ในเดือนตุลาคม พ.ศ. 2565 หลังจากการยุบนิตยสารในเดือนกุมภาพันธ์ ปี พ.ศ. 2567 นิตยสารก็ถูกย้ายไปยัง เว็บไซต์นิตยสาร"Web Comic Action"ในเดือนเมษายนปีเดียวกัน อนิเมะทีวีซีรีส์ที่ดัดแปลงมีกำหนดฉายในปี พ.ศ. 2568
สื่อต่างๆ.
มังงะ.
เขียนและวาดภาพโดย โยชิมิ ซาโต้ เริ่มตีพิมพ์ในนิตยสาร Monthly Actionมังงะโชเน็งของฟุตาชาบะ ในเดือนตุลาคม พ.ศ. 2565 หลังจากนิตยสาร Monthly Actionฉบับสุดท้ายเผยแพร่เมื่อวันที่ 24 กุมภาพันธ์ พ.ศ. 2567 ซีรีส์นี้ได้ถูกโอนไปยังเว็บไซต์นิตยสาร"Web Comic Action"ในวันที่ 2 เมษายน ปีเดียวกัน บทของซีรีส์นี้ได้รับการรวบรวมออกเป็น 3 เล่มใน(ทังโกบง)ณ เดือนพฤษภาคม พ.ศ. 2567
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 12 เมษายน พ.ศ. 2567</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 9 พฤศจิกายน พ.ศ. 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 10 พฤษภาคม พ.ศ 2567</td><td></td></tr>
</table>
อนิเมะ.
ซีรีส์โทรทัศน์อนิเมะที่ดัดแปลงได้รับการประกาศเมื่อวันที่ 10 พฤษภาคม พ.ศ. 2567 และมีกำหนดฉายรอบปฐมทัศน์ในปี พ.ศ. 2568
ไถจงบลูเวล

ไถจงบลูเวล เป็นสโมสรฟุตบอลหญิงของไต้หวันที่ตั้งอยู่ในไถจง สโมสรนี้ก่อตั้งขึ้นใน ค.ศ. 2014 โดยมีความเกี่ยวข้องกับมหาวิทยาลัยกีฬาแห่งชาติไต้หวัน ปัจจุบันทีมดังกล่าวกำลังแข่งในการแข่งหญิงระดับสูงสุดของประเทศ ซึ่งก็คือไถวานมู่หลานฟุตบอลลีก
 "ณ วันที่ 12 เมษายน ค.ศ. 2024"
ผู้เล่น.
ทีมปัจจุบัน.
<templatestyles src="Template:Football squad player/styles.css" />
การโจมตีด้วยคำจากพจนานุกรม

ในเรื่องการวิเคราะห์รหัสลับและความมั่นคงคอมพิวเตอร์ การโจมตีด้วยคำจากพจนานุกรม  เป็นการค้นหา#เปลี่ยนทาง โดยใช้รายการอันเป็นเซตย่อยของรหัสผ่านที่เป็นไปได้ทั้งหมด เพื่อแฮ็กการเข้ารหัสลับหรือวิธีการพิสูจน์ตัวจริงของระบบ โดยบางครั้งต้องลองรหัสผ่านที่สืบเนื่องจากรายการเป็นพัน#เปลี่ยนทาง ๆ หรือเป็นล้าน#เปลี่ยนทาง ๆ ตัว
รายการรหัสผ่านหรือที่เรียกว่าพจนานุกรม มักจะได้จากการแฮ็กระบบต่าง#เปลี่ยนทาง ๆ ในอดีต
เทคนิค.
การโจมตีนี้ใช้วิธีทดลองรหัสผ่านทั้งหมดจากรายการที่เตรียมไว้ก่อน
ดั้งเดิมมักใช้คำจากพจนานุกรม (ดังนั้น จึงได้ชื่อว่า การโจมตีด้วยพจนานุกรม)
แต่ปัจจุบันมักใช้รายการที่ใหญ่ยิ่งกว่านั้นมากจากอินเทอร์เน็ตโดยมีรหัสผ่านเป็นร้อย#เปลี่ยนทาง ๆ ล้านที่ได้จากการแฮ็กระบบต่าง#เปลี่ยนทาง ๆ ในอดีต (เช่น รายการของ crackstation.net มีเกือบ #เปลี่ยนทาง)
มีโปรแกรมเจาะรหัสผ่านที่ใช้รายการเช่นนี้แล้วสร้างรหัสผ่านแปรรูปในรูปแบบที่ทำกันอย่างสามัญ เช่น การแทนอักษรด้วยตัวเลขที่มีรูปร่างคล้าย#เปลี่ยนทาง ๆ กัน
โดยจะทดลองรูปแบบที่น่าจะมีโอกาสใช้มากที่สุดเท่านั้น
การโจมตีนี้มักได้ผลเพราะผู้ใช้มักเลือกรหัสผ่านสั้น#เปลี่ยนทาง ๆ ที่เป็นคำธรรมดา#เปลี่ยนทาง ๆ หรือเป็นรหัสผ่านที่สามัญ
หรือเป็นคำแปรรูปชนิดสามัญ เช่น เติมเลขหนึ่งตัวหรือเครื่องหมายวรรคตอน (เช่น . หรือ ,) หนึ่งตัวท้ายสุด
หรือมักได้ผลเพราะรหัสผ่านที่สร้างโดยวิธีสามัญมักจะรวมอยู่ในรายการ โดยเฉพาะเมื่อบวกกับรูปแบบต่าง#เปลี่ยนทาง ๆ ที่ซอฟต์แวร์สร้างให้
วิธีป้องกันที่ปลอดภัยกว่าก็คือการสร้างรหัสผ่านที่ยาวโดยสุ่ม มีตัวอักษร 15#เปลี่ยนทาง ตัวหรือยิ่งกว่านั้น หรือใช้พาสเฟรซที่มีคำหลายคำ โดยจะใช้โปรแกรมจัดการรหัสผ่านช่วยหรือจะพิมพ์เองก็ได้ 
Rainbow table.
ในการเจาะรหัสผ่าน อาจแลกเปลี่ยนเวลากับพื้นที่โดยคำนวณค่าแฮชของคำในพจนานุกรมไว้ล่วงหน้า แล้วเก็บไว้ในฐานข้อมูลโดยใช้#เปลี่ยนทาง เป็นกุญแจ (unique key)
แม้จะใช้เวลาเตรียมตัวมากล่วงหน้าแต่ก็จะทำให้สามารถเจาะเอารหัสผ่านได้เร็วขึ้น 
ค่าใช้จ่ายสำหรับตัวเก็บข้อมูลก่อนหน้านี้เคยเป็นปัญหาแต่ปัจจุบันเป็นน้อยลงเพราะมีราคาถูก
วิธีนี้ได้ผลเป็นพิเศษเมื่อมีรหัสผ่านเป็นจำนวนมากที่ต้องการเจาะ 
ค่าคำนวณจะต้องสร้างเพียงครั้งเดียวและเมื่อเสร็จแล้ว ก็จะสามารถใช้ค่าแฮชที่ขโมยมาเพื่อดูรหัสผ่านได้ทันที
มีวิธีเพิ่มประสิทธิภาพให้มากขึ้นคือการใช้ rainbow table ซึ่งลดเนื้อที่แต่จะทำให้การสืบดูรหัสผ่านจากค่าแฮชใช้เวลามากกว่าเล็กน้อย 
การโจมตีโดย rainbow table เช่นนี้ สามารถป้องกันได้โดยการใช้ค่าซอลต์ (salt) ซึ่งเป็นค่าสุ่มที่รวมเข้ากับรหัสผ่านเพื่อคำนวณค่าแฮช ถ้าค่าซอลต์มีขนาดใหญ่พอ เช่น มีขนาด 32#เปลี่ยนทาง บิต ก็จะทำให้คำนวณค่าแฮชทั้งหมดล่วงหน้าไม่ได้
เชิงอรรถและอ้างอิง.
<templatestyles src="Reflist/styles.css" />
บุนขิม

บุนขิม (เสียชีวิต กุมภาพันธ์หรือมีนาคม ค.ศ. 258) มีชื่อในภาษาจีนกลางว่า เหวิน ชิน  ชื่อรอง จ้งรั่ว  เป็นขุนพลและขุนนางของรัฐวุยก๊กในยุคสามก๊กของจีน
ประวัติ.
บุนขิมเป็นบุตรชายของเหวิน จี้ (文稷) ขุนพลผู้รับใช้โจโฉขุนศึกในช่วงปลายยุคราชวงศ์ฮั่นตะวันออก ในเดือนกันยายนหรือตุลาคม ค.ศ. 219 ระหว่างเหตุกบฏเว่ย์ เฝิ่ง (魏諷) บุนขิมมีส่วนเกี่ยวข้องกับกบฏและถูกจับขังคุก บุนขิมถูกโบยหลายร้อยครั้งและควรจะถูกประหารชีวิต แต่โจโฉไว้ชีวิตบุนขิมเพื่อเห็นแก่เหวิน จี้ผู้บิดาของบุนขิม
บุนขิมดำรงตำแหน่งเป็นข้าหลวงมณฑลของมณฑลยังจิ๋วในรัชสมัยของโจฮองจักรพรรดิลำดับที่ 3 แห่งง่อก๊ก ในปี ค.ศ. 254 เมื่อสุมาสูผู้สำเร็จราชการแทนพระองค์ผู้กุมอำนาจราชสำนักวุยก๊กได้ปลดโจฮองจากตำแหน่งจักรพรรดิและตั้งโจมอขึ้นเป็นจักรพรรดิแทน บุนขิมรู้สึกไม่พอใจอย่างยิ่งเพราะตนภักดีต่อจักรพรรดิวุยก๊กไม่ใช่ตระกูลสุมา ในปีถัดมา บุนขิวและบู๊ขิวเขียมขุนพลวุยก๊กอีกคนเริ่มก่อกบฏในฉิวฉุน (壽春 "โช่วชุน"; อยู่บริเวณอำเภอโช่ว มณฑลอานฮุยในปัจจุบัน) เพื่อต่อต้านสุมาสู แต่สุมาสูดำเนินการปราบปรามกบฏลงได้ในเวลาไม่กี่เดือน บู๊ขิวเขียมถูกสังหาร ส่วนบุนขิมและครอบครัวหนีไปสวามิภักดิฺ์กับง่อก๊กที่เป็นรัฐอริของวุยก๊ก
ในปี ค.ศ. 257 จูกัดเอี๋ยนขุนพลวุยก๊กอีกคนเริ่มก่อกบฏในฉิวฉุนต่อต้านผู้สำเร็จราชการแทนพระองค์สุมาเจียว (น้องชายและผู้สืบทอดอำนาจของสุมาสู) บุนขิมและกองกำลังง่อก๊กบางส่วนยกมาที่ฉิวฉุนเพื่อสนับสนุนจูกัดเอี๋ยน สุมาเจียวนำทัพวุยก๊กเข้าล้อมฉิวฉุน และการล้อมก็ยืดเยื้อไปจนถึงต้นปี ค.ศ. 258 ในขณะที่สถานการณ์เลวร้ายขึ้น ความสัมพันธ์ระหว่างบุนขิมและจูกัดเอี๋ยนก็ยิ่งย่ำแย่อีกทั้งทั้งคู่ก็ไม่วางใจกันและกันมาแต่ก่อน ในที่สุดจูกัดเอี๋ยนก็สั่งประหารชีวิตบุนขิม บุนเอ๋งและบุนเฮาบุตรชายของบุนขิมจึงหนีออกจากฉิวฉุนและสวามิภักดิ์ต่อสุมาเจียว
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสงขลา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสงขลา, อำเภอสิงหนคร, อำเภอระโนด, อำเภอกระแสสินธุ์, อำเภอสทิงพระ และอำเภอจะนะ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหาดใหญ่, อำเภอนาหม่อม, อำเภอบางกล่ำ, อำเภอรัตภูมิ, อำเภอควนเนียง และกิ่งอำเภอคลองหอยโข่ง
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอสะเดา, อำเภอนาทวี, อำเภอเทพา และอำเภอสะบ้าย้อย
แถบความถี่เอ (เนโท)

แถบความถี่เอของเนโท  เป็นชื่อที่ล้าสมัยสำหรับความถี่วิทยุตั้งแต่ 0 ถึง 250 เมกะเฮิรตซ์ (เทียบเท่ากับความยาวคลื่นตั้งแต่ 1.2 เมตรขึ้นไป) ในช่วงสงครามเย็น ตั้งแต่ปี พ.ศ. 2535 เป็นต้นมา การจัดสรรความถี่ การจัดสรรและการมอบหมายความถี่เป็นไปตามข้อตกลงความถี่พลเรือน/ทหารร่วมของเนโท อย่างไรก็ตาม เพื่อระบุข้อกำหนดคลื่นความถี่วิทยุทางการทหาร เช่น สำหรับการวางแผนการจัดการภาวะวิกฤติ การฝึกอบรม กิจกรรมสงครามอิเล็กทรอนิกส์ หรือการปฏิบัติการทางทหาร ระบบนี้ยังคงใช้งานอยู่
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดสงขลา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสงขลา, อำเภอรัตภูมิ, อำเภอสทิงพระ, อำเภอระโนด, อำเภอสิงหนคร, อำเภอควนเนียง และกิ่งอำเภอกระแสสินธุ์
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหาดใหญ่, กิ่งอำเภอนาหม่อม, กิ่งอำเภอบางกล่ำ และกิ่งอำเภอคลองหอยโข่ง
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอสะเดา, อำเภอจะนะ, อำเภอนาทวี, อำเภอเทพา และอำเภอสะบ้าย้อย
แถบความถี่ VI

แถบความถี่ VI  คือช่วงความถี่วิทยุภายในส่วนความถี่สูงยิ่งยวด (SHF) ของสเปกตรัมแม่เหล็กไฟฟ้า
แหล่งข้อมูลหนึ่งระบุว่าย่านความถื่ VI มีช่วงตั้งแต่ 11.7 ถึง 12.5 จิกะเฮิรตซ์ ในขณะที่แหล่งข้อมูลก่อนหน้านี้อื่น ๆ ระบุช่วงเป็น 11.7 ถึง 12.7 จิกะเฮิรตซ์ แถบความถี่นี้ใช้สำหรับดาวเทียมแพร่สัญญาณโดยตรง (DBS) และดาราศาสตร์วิทยุสมัครเล่น
ทอมัส เมย์น

ทอมัส เมย์น (25 ธันวาคม 1901 – 25 มกราคม 1995) นักเคมีอุตสาหกรรมชาวออสเตรเลีย เขายังเป็นนักวิจัยด้านอาหารและเป็นผู้คิดค้นไมโล เครื่องดื่มผงช็อกโกแลตมอลต์ ในปี 1934 เมย์นพัฒนาเครื่องดื่มไมโลและเปิดตัวครั้งแรกในงานซิดนีย์รอยัลอีสเตอร์โชว์ ไมโลเริ่มการผลิตที่โรงงานในสมิธทาวน์ รัฐนิวเซาท์เวลส์
ชื่อนี้ได้มาจากชื่อของมีโลแห่งโกรตอน นักกีฬาชื่อดังในยุคโบราณ จากความแข็งแกร่งระดับตำนานของเขา จนกระทั่งสิ้นลมหายใจในวัย 93 ปี ทอมัส เมย์น ผู้คิดค้นไมโล ยังคงดื่มไมโลร้อน ๆ 1 แก้ว เป็นกิจวัตรประจำวันทุกคืน
ทีมพลีชีพมหาวายร้าย อิเซไค

ทีมพลีชีพมหาวายร้าย อิเซไค (; โรมาจิ: "Isekai Sūsaido Sukuwaddo") เป็นซีรีส์โทรทัศน์อนิเมะที่ดัดแปลงมาจากซุยไซด์สควอด ของดีซีคอมิกส์ ผลิตโดยวิต สตูดิโอ ประกาศสร้างและจำหน่ายโดยวอร์เนอร์บราเธอร์ประเทศญี่ปุ่นและกำกับโดย เอริ โอซาดะ บทภาพยนตร์โดย ทัปเป นางาซึกิและเออิจิ อูเมฮาระ ออกแบบตัวละครโดย นาโอโตะ โฮโซดะ จากการออกแบบลายเส้นตัวละครโดยอากิระ อามาโนะและแต่งดนตรีโดย เคนอิจิโร่ ซูเอฮิโระ ซีรีส์นี้มีกำหนดฉายรอบปฐมทัศน์ในประเทศสหรัฐอเมริกาโดยมีทั้งหมดสามตอนในวันที่ 27 มิถุนายน พ.ศ. 2567 บน Max และ Hulu ในประเทศญี่ปุ่นออกฉายวันที่ 6 กรกฎาคม พ.ศ. 2567 บน โตเกียวเอ็มเอ็กซ์และ BS11เพลงเปิดคือ "Another World" ขับร้องโดย โทโมยาสึ โฮเตะ ในขณะที่เพลงปิดคือ "Go-Getters" ขับร้องโดย โมริ คาริโอเป
เรื่องย่อ.
ในเมืองก็อตแธม อแมนดา หัวหน้าหน่วย A.R.G.U.S. ได้รวมพวกกลุ่มอาชญากร อย่าง พวก ฮาร์ลีย์ ควินน์ และคนอื่น ๆ ส่งพวกนั้นไปในโลกดาบและเวทมนตร์เพื่อทำภารกิจ